Pomocný prípravok v ochrane rastlín pre profesionálnych aj neprofesionálnych používateľov

**BIELE LEPOVÉ DOŠTIČKY**

POUŽITIE V ZÁHRADÁCH A PREDZÁHRADKÁCH JE POVOLENÉ

Pomocný prostriedok slúži pre monitoring a signalizáciu náletu škodlivého hmyzu v skleníkoch, fóliovníkoch a v záhrade.

**AKTÍVNA ZLOŽKA: *Polyolefíny***  **100% hm.** (180 g/kg)

|  |  |
| --- | --- |
|  |  |
|  |  |

**Látky nebezpečné pre zdravie, ktoré prispievajú ku klasifikácii prípravku:**

nerelevantné

**Označenie prípravku:** nepožaduje sa

Výstražné slovo sa nepožaduje

**EUH 401 Dodržiavajte návod na používanie, aby ste zabránili vzniku rizík pre zdravie ľudí a životné prostredie.**

P102 Uchovávajte mimo dosahu detí.

P280 Noste ochranné rukavice a ochranný odev.

**SP1 Neznečisťujte vodu prostriedkom alebo jeho obalom. Nečistite aplikačné zariadenia v blízkosti povrchových vôd. Zabráňte kontaminácii vôd odtokových kanálov z fariem a ciest.**

**Vč3 Prípravok pre včely s prijateľným rizikom pri dodržaní predpísanej dávky alebo koncentrácie.**

**V3 Riziko prípravku je prijateľné pre dážďovky a iné pôdne makroorganizmy.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Pred použitím prípravku si dôkladne prečítajte návod na použitie!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

**Uložte mimo dosahu zvierat!**

|  |  |
| --- | --- |
| **Držiteľ autorizácie:** | bioTomal, 941 36 Rúbaň 291, Slovenská republika  |
|  |  |
|  |  |
| **Číslo autorizácie ÚKSÚP:** | **07-20-0939** |
|  |  |
| **Dátum výroby:** | uvedené na obale  |
|  |  |
| **Číslo výrobnej šarže:** | uvedené na obale |
|  |  |
| **Balenie:** | PE vrecko (po 3, 6, 24 ks doštičiek) v PAP krabici  |

**PÔSOBENIE POMOCNÉHO PRÍPRAVKU**

Zisťovanie škodcov: piliarka slivková, žltá a jablčná a kvetárka kapustová.

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka** | **Ochranná doba** | **Poznámka** |
| jablone, slivky | piliarky | Počet lapákov = výška stromu x 2 |  |  |
| kapustová zelenina | kvetárka kapustová | 6 doštičiek na 0,5 ha plochy |   | výsadbasignalizácia výskytu  |

**POKYNY PRE APLIKÁCIU**

**1. Proti piliarkam na ochranu sliviek a jabloní**:

Počet lapákov = výška stromu x 2 (v prepočte na každý meter výšky stromu – 2 lapáky).

Lapáky môžete použiť na signalizáciu výskytu škodcov. Pri použití na priame ničenie škodcov lapáky rozvešajte hustejšie! Lapáky rozvešajte rovnomerne po obvode koruny stromu od juhu, východu a západu. Nevešajte zo severnej strany! Pozor, aby sa na lapáky nenalepili aj listy stromov! Lapáky vyveste asi týždeň pred začiatkom kvitnutia sliviek či ringlôt. Lapáky vymeňte za nové, ak sú už silne pokryté hmyzom.

**2. Proti kvetárke kapustovej:**

Lapáky rovnomerne rozmiestnite na záhone alebo na poli tesne nad vysadené priesady alebo medzi mladé rastliny hneď po výsadbe priesad. Na signalizáciu výskytu kvetárky kapustovej použite 6 ks na plochu 0,5 ha. Ak uvažujete s priamou ochranou, lapáky rozvešajte na hriadke hustejšie.

Tieto lapáky môžete použiť aj v kombinácii s ďalšími prostriedkami biologickej ochrany rastlín. Informujte sa na možnosti optimálnej ochrany u špecializovaných predajcov, alebo priamo u výrobcu.

**VPLYV NA UŽITOČNÉ A INÉ NECIEĽOVÉ ORGANIZMY**

Aplikácia pomocného prípravku nemá negatívny vplyv na užitočné a iné necieľové organizmy.

**BEZPEČNOSTNÉ OPATRENIA**

Pred použitím prípravku si dôkladne prečítajte návod na použitie! Pri práci s pomocným prípravkom používajte vhodný ochranný odev a rukavice. Počas práce a po nej, až do umytia tváre a rúk teplou vodou a mydlom, nejedzte, nepite a nefajčite.

**PRVÁ POMOC**

**Po požití**: Vypláchnuť ústa vodou. Nevyvolávať zvracanie. Nič nedávať jesť ani piť. Postihnutého držať v pokoji a teple. Ihneď vyhľadajte lekársku pomoc. **Pri zasiahnutí očí**: vyplachovať prúdom čistej vody po dobu najmenej 15 minút. Pokiaľ pretrváva podráždenie, vyhľadať lekára. **Pri zasiahnutí pokožky**: zasiahnuté miesta umyť teplou vodou a mydlom. **Pri nadýchaní**: dopraviť postihnutého na čerstvý vzduch.

V prípade potreby lekár môže liečbu konzultovať s Národným toxikologickým informačným centrom v Bratislave (číslo telefónu: 02/54 77 41 66).

**SKLADOVANIE**

V suchých, čistých, krytých skladoch, chrániť pred poveternostnými vplyvmi, pri teplotách +5° C až 25° C. Chráňte pred mrazom, priamym slnečným svetlom a vlhkom. Pri dodržaní podmienok skladovania v neporušených originálnych obaloch je doba použiteľnosti 2 roky od dátumu výroby.

**ZNEŠKODNENIE OBALOV A ZVYŠKOV**

Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely!